Ratpenats

context: Emetent sons molt alts i, escoltant-ne l'eco (també conegut com a sonar), els microquiròpters localitzen les preses i altres objectes propers. Es tracta del procés d'ecolocalització, una habilitat que comparteixen amb els dofins i algunes balenes. Hi ha dos grups de papallones nocturnes capaces de contrarestar aquesta arma dels ratpenats: els àrctids produeixen senyals ultrasònics per advertir els ratpenats que estan protegits químicament (aposematisme; antigament es creia que era una forma d'interferència de radar, però aquesta teoria ha estat descartada), mentre que els noctúids tenen un òrgan d'oïda anomenat timpanal que respon al senyal entrant dels ratpenats fent que els músculs de vol de la papallona es contraguin erràticament, provocant que l'insecte executi maniobres d'evasió a l'atzar, com ara deixar-se caure o executar una pirueta que despisti el ratpenat.[24]
qas: answers: text: molt alts
question: Com són els sons que emeten els microquiròpters?

answers: text: ecolocalització
question: Quin procés fan servir els microquiròpters per localitzar preses i altres objectes??

answers: text: amb els dofins i algunes balenes
question: Amb qui comparteixen l'ecolocalització els microquiròpters?

answers: text: ultrasònics
question: Quin senyals fan servir els àrctids per advertir els ratpenats?

answers: text: timpanal
question: Com s'anomena l'òrgan d'oïda dels noctúids?

context: En general, els ratpenats tenen pocs depredadors naturals; algunes aus rapinyaires, mamífers carnívors, serps i llangardaixos de gran mida. En canvi, les espècies introduïdes pels éssers humans sí que poden delmar les poblacions de ratpenats. Per exemple, a causa de la introducció de la serp arborícola bruna a Guam, entre el 1984 i el 1988, totes les cries d'algunes espècies de ratpenat foren devorades abans d'arribar a l'adultesa. Es produí una cosa similar amb la introducció de Lycodon aulicus capucinus a l'illa Christmas.[35] El gat, una altra espècie introduïda, és el predador de ratpenats més voraç. Alguns gats es tornen ferals, s'especialitzen en ratpenats i es dediquen a caçar-ne. Un gat pot exterminar una colònia fàcilment accessible i no gaire gran en qüestió de dies. Tanmateix, no se'ls solen menjar, potser pel seu gust o per les asperitats que tenen als dits i les ales. Alguns ratpenats, per defensar-se, lluiten o es fan els morts. Si no se'ls trenca cap os, se solen recuperar aviat. Un altre animal de companyia que ha estat vist matant ratpenats és el gos. Tanmateix, no s'ha observat cap gos caçant un ratpenat, de manera que el més probable és que ja se'ls trobin moribunds a terra.[36]
qas: answers: text: pocs
question: Quants depredadors naturals tenen els ratpenats?

answers: text: les espècies introduïdes pels éssers humans
question: Quines espècies poden fer disminuir la població de ratpenats?

answers: text: entre el 1984 i el 1988
question: Quan va ser introduïda la serp arborícola bruna a Guam?

answers: text: El gat
question: Quin és el depredador de ratpenats més voraç?

answers: text: lluiten o es fan els morts
question: Què fan els ratpenats per defensar-se?

context: Com que tenen ales molt més primes que les dels ocells, els ratpenats poden maniobrar molt més ràpidament i precisa que les aus. La superfície de les ales també està dotada de receptors sensibles al tacte en petits bonys anomenats cèl·lules de Merkel, presents en la majoria de mamífers. Tanmateix, aquestes zones sensibles són diferents en els ratpenats, car cada bony té un pèl minúscul al centre,[13] cosa que el fa encara més sensible i que permet al ratpenat detectar i recollir informació sobre l'aire que flueix sobre les seves ales. La membrana alar de les espècies que utilitzen les ales per caçar preses té un tipus addicional de cèl·lula receptora, que és sensible a l'estirament de la membrana.[13] Aquestes cèl·lules estan concentrades a les parts de la membrana en què els insectes impacten amb l'ala quan els ratpenats els capturen.
qas: answers: text: que tenen ales molt més primes que les dels ocells
question: Què fa que els ratpenats puguin maniobrar més ràpidament que els ocells?

answers: text: cèl·lules de Merkel
question: Com es diuen els receptors tàctils de les ales dels ratpenats?

answers: text: en la majoria de mamífers
question: En quins animals podem trobar les cel·lules de Merkel?

answers: text: un pèl minúscul
question: Què té cada bony de les ales en el centre?

answers: text: sobre l'aire que flueix sobre les seves ales
question: Quina informació permeten recollir els pèls?

context: Els ratpenats viuen arreu del món, excepte les regions polars, les illes particularment aïllades o el centre dels deserts més extensos.[6] Juntament amb els rosegadors, els ratpenats són l'únic tàxon d'euteris que colonitzaren el continent australià sense contribució dels éssers humans i hi estan representats per sis famílies. Els ratpenats hi arribaren probablement d'Àsia i només hi són presents al registre fòssil des de fa tan poc com quinze milions d'anys. Tot i que el 7% de les espècies de ratpenats del món viuen a Austràlia, només hi ha dos gèneres endèmics de ratpenats. Algunes espècies no romanen tot l'any al mateix lloc, sinó que migren. Tot i que no solen migrar distàncies molt grans, algunes espècies fan trajectes tan llargs com el que separa el nord del Canadà de Mèxic.[21]
qas: answers: text: arreu del món
question: On viuen els ratpenats?

answers: text: sis
question: Quantes famílies de ratpenat hi ha al continent australià?

answers: text: probablement d'Àsia
question: Des d'on arribaren els ratpenats al continent australià?

answers: text: dos
question: Quants gèneres endèmics de ratpenats hi ha a Austràlia?

answers: text: a Austràlia
question: On viuen la majoria de ratpenats del món?

context: Les funcions vitals es van alentint a poc a poc en reacció a diferents estímuls: el rellotge intern dels ratpenats, la temperatura exterior o la disponibilitat de preses. El temps d'activitat es va escurçant i el son es va allargant. El començament de la hibernació sol coincidir amb la caiguda de les fulles a la tardor.[33] El metabolisme baixa molt i el cor batega només deu vegades per minut, en contrast amb les 600 ppm de les caces estivals. El baix metabolisme manté l'organisme viu i assegura les funcions vitals. La respiració esdevé tan tènue que és imperceptible i els ratpenats en hibernació poden romandre desenes de minuts sense respirar (1% de la respiració en fase d'activitat). La temperatura corporal cau i s'iguala amb la temperatura ambiental (0-10 °C).[33]
qas: answers: text: a poc a poc
question: Com s'alenteixen les funcions vitals dels ratpenats?

answers: text: amb la caiguda de les fulles
question: Quan comença la hibernació dels ratpenats?

answers: text: deu vegades per minut
question: Quants cops batega el cor dels ratpenats en hibernació?

answers: text: desenes de minuts
question: Quant de temps poden estar sense respirar els ratpenats en hibernació?

answers: text: s'iguala amb la temperatura ambiental
question: Què passa amb la temperatura corporal tenen els ratpenats en hibernació?

context: Els ratpenats o voliacs (Chiroptera)[nota 1][nota 2] són un ordre de mamífers placentaris les extremitats superiors dels quals es desenvolupen com a ales. Amb aproximadament 1.100 espècies,[2] els ratpenats representen aproximadament un 20% de totes les espècies de mamífers, cosa que els converteix en el segon ordre més gran d'aquesta classe per darrere dels rosegadors. Són els únics mamífers capaços de volar,[3] s'han estès gairebé arreu del món i han ocupat una varietat de nínxols ecològics diferents. Els ratpenats tenen un rol ecològic vital com a pol·linitzadors de flors i també tenen un paper important en la dispersió de llavors. Moltes plantes tropicals en depenen completament. Els ratpenats tenen les potes anteriors transformades en ales i alguns es guien i cacen per ecolocalització.[4] Poden ser frugívors, insectívors o alimentar-se d'ocells i altres petits vertebrats. Alguns, com els vampirs, són hematòfags.
qas: answers: text: voliacs
question: Com es coneixen també els ratpenats?

answers: text: placentaris
question: Quin tipus de mamífer són els ratpenats?

answers: text: com a ales
question: Com tenen les extremitats superiors els ratpenats?

answers: text: aproximadament 1.100
question: Quantes espècies hi ha de ratpenats?

answers: text: volar
question: Què poden fer els ratpenats que no poden fer tots els altres mamífers?